62022CO0067_INF
2022 m. rugsėjo 1 d. Teisingumo Teismo (šeštoji kolegija) nutartis
Pharol
(Byla C‑67/22)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – SESV 63 ir 65 straipsniai – Laisvas kapitalo judėjimas – Pelno mokestis – Dividendai, gauti iš bendrovės gavėjos valstybėje narėje įsisteigusios bendrovės – Dividendai, gauti iš trečiojoje šalyje įsisteigusios bendrovės – Nacionalinės teisės aktai, kuriais siekiama išvengti dvigubo apmokestinimo – Skirtingas vertinimas – Apribojimas – Pagrindimas – Mokesčių kontrolės veiksmingumas – Sutartinės pareigos teikti informaciją mokesčių klausimais nebuvimas“
Laisvas kapitalo judėjimas ir mokėjimų laisvė – Apribojimai – Mokesčių teisės aktai – Pelno mokestis – Dividendų apmokestinimas – Nacionalinės teisės aktai, kuriais siekiama išvengti dvigubo apmokestinimo – Teisės aktai, pagal kuriuos valstybėje narėje reziduojančiai bendrovei leidžiama visiškai arba iš dalies atskaityti tos pačios valstybės narės bendrovės rezidentės išmokėtus dividendus – Teisės aktai, pagal kuriuos tokia atskaita negalima tuo atveju, kai dividendus mokanti bendrovė reziduoja trečiojoje valstybėje – Leistinumas – Sąlygos
(SESV 63 ir 65 straipsniai)
(Žr. 28, 34–43 punktus ir rezoliucinę dalį)
Rezoliucinė dalis
SESV 63 ir 65 straipsniai turi būti aiškinami taip: jais nedraudžiamos nacionalinės teisės nuostatos, kuriomis siekiama panaikinti ekonominį dvigubą dividendų apmokestinimą ir pagal kurias bendrovė, atitinkamos valstybės narės rezidentė, iš savo apmokestinamojo pelno gali atskaityti kitos bendrovės rezidentės jai išmokėtus dividendus, tačiau negali atskaityti trečiojoje šalyje įsisteigusios bendrovės jai išmokėtų dividendų dėl to, kad pastaroji neturi sutartinės pareigos teikti informaciją mokesčių klausimais apmokestinimo valstybei narei, kai ši atskaita siejama su sąlyga, kad dividendus išmokanti bendrovė privalo mokėti mokesčius toje trečiojoje šalyje, o dėl to, kad ši trečioji šalis neturi sutartinės pareigos teikti informaciją, tokios informacijos iš jos gauti neįmanoma. Valstybė narė neprivalo suteikti mokesčių mokėtojui galimybės pačiam pateikti įrodymus, kad sąlygos pasinaudoti tokia atskaita yra įvykdytos, jei dėl sutartinės pareigos nebuvimo minėta valstybė narė negali patikrinti šių įrodymų teisingumo.